proxectonos/corpus_dominio_legal_administrativo_tmp huggingface dataset:
RESOLUCIÓN do 7 de febreiro de 2018, da Secretaría Xeral de Emprego, pola que se dá publicidade das axudas concedidas ao abeiro da Orde do 30 de xuño de 2017 pola que se establecen as bases reguladoras do Programa de incentivos ás empresas de inserción laboral (EIL) e ás súas entidades promotoras, e se procede á súa convocatoria para o ano 2017 (Diario Oficial de Galicia número 134, do 14 de xullo).
Consellería de Economía, Emprego e Industria — III. Outras disposicións — 22/02/2018

En cumprimiento do disposto no artigo 15.1 da Lei 9/2007, do 13 de xuño, de subvencións de Galicia, e do artigo 17 da Lei 1/2016, do 18 de xaneiro, de transparencia e bo goberno,
Ordenar a publicación no Diario Oficial de Galicia das subvencións indicadas no anexo, concedidas con cargo ás aplicacións orzamentarias 09.40.322C 470.2 código de proxecto 201500561 ao abeiro da Orde do 30 de xuño de 2017 pola que se establecen as bases reguladoras do Programa de incentivos ás empresas de inserción laboral (EIL) e ás súas entidades promotoras, e se procede á súa convocatoria para o ano 2017 (Diario Oficial de Galicia número 134, do 14 de xullo).
O Programa de incentivos ás empresas de inserción laboral (EIL) regulado nesta orde está financiado con fondos finalistas do Estado recibidos do Servizo Público de Emprego Estatal.
Convocatoria: Orde do 30 de xuño de 2017 pola que se establecen as bases reguladoras do Programa de incentivos ás empresas de inserción laboral (EIL) e ás súas entidades promotoras, e se procede á súa convocatoria para o ano 2017 (Diario Oficial de Galicia número 134, do 14 de xullo).
Santiago de Compostela, 7 de febreiro de 2018
RESOLUCIÓN do 2 de febreiro de 2018, da Secretaría Xeral de Emprego, pola que se dá publicidade das axudas concedidas ao abeiro da Orde do 29 de decembro de 2015 pola que se establecen as bases reguladoras do Programa de promoción da integración laboral das persoas con discapacidade na empresa ordinaria e do Programa de emprego con apoio, como medida de fomento do emprego de persoas con discapacidade no mercado ordinario de traballo, e se procede á súa convocatoria para o ano 2016 (Diario Oficial de Galicia número 248, do 30 de decembro de 2015).
Consellería de Economía, Emprego e Industria — III. Outras disposicións — 22/02/2018

En cumprimiento do disposto no artigo 15.1 da Lei 9/2007, do 13 de xuño, de subvencións de Galicia,
Ordear a publicación no
Diario Oficial de Galicia
das subvencións concedidas con cargo ás aplicacións orzamentarias 09.40.322C.470.0 e 09.40.322C.481.2, ao abeiro da Orde do 29 de decembro de 2015 pola que se establecen as bases reguladoras do Programa de promoción da integración laboral das persoas con discapacidade na empresa ordinaria e do Programa de emprego con apoio, como medida de fomento do emprego de persoas con discapacidade no mercado ordinario de traballo, e se procede á súa convocatoria para o ano 2016 (corrección de erros DOG núm. 226, do 26 de novembro de 2017) , e da Orde do 1 de decembro de 2016, publicada no
Diario Oficial de Galicia
do 7 de decembro, pola que se ampliou a dotación orzamentaria.
As subvencións do Programa de promoción da integración laboral das persoas con discapacidade na empresa ordinaria e do Programa de emprego con apoio, como medida de fomento do emprego de persoas con discapacidade no mercado ordinario de traballo, regulados nesta orde, son financiadas con fondos finalistas do Estado recibidos do Servizo Público de Emprego Estatal.
Convocatoria: Orde do 29 de decembro de 2015 pola que se establecen as bases reguladoras do Programa de promoción da integración laboral das persoas con discapacidade na empresa ordinaria e do Programa de emprego con apoio, como medida de fomento do emprego de persoas con discapacidade no mercado ordinario de traballo, e se procede á súa convocatoria para o ano 2016 (
Diario Oficial de Galicia
número 248, do 30 de decembro de 2015).
Santiago de Compostela, 2 de febreiro de 2018
DECRETO 21/2018, do 8 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción do itinerario peonil e ciclista na PO-308, treito O Covelo-Raxó (punto quilométrico 8+190 a 11+890), coa clave PO/16/102.06, no concello de Poio.
Consellería de Infraestruturas e Vivenda — III. Outras disposicións — 22/02/2018

Antecedentes.
Primeiro. Con data do 21 de abril de 2017, publicouse no
Diario Oficial de Galicia
(núm. 77) o Anuncio do 12 de abril de 2017 polo que se somete ao trámite de información pública o proxecto de construción do itinerario peonil e ciclista na PO-308, treito O Covelo-Raxó (p.q. 8+190 a 11+890), coa clave PO/16/102.06, así como a relación individual de bens, dereitos e propietarios afectados polo proxecto referenciado.
Segundo. Tras a análise das alegacións, informes e certificados presentados, o 21 de decembro de 2017 aprobase o expediente de información pública e definitivamente o proxecto de construción do itinerario peonil e ciclista na PO-308, treito O Covelo-Raxó (p.q. 8+190 a 11+890), coa clave PO/16/102.06.
Este proxecto de construción ten por obxecto o emprego de modos de transporte non motorizados, a mellora da mobilidade, da calidade do aire, da saúde, da igualdade e benestar, da economía, do patrimonio e do urbanismo. Todo isto debido a que a estrada PO-308 pertence á rede primaria complementaria, configura a conexión da costa entre O Grove, Sanxenxo e Pontevedra, e soporta un importante tránsito de vehículos pola súa proximidade co núcleo urbano de Pontevedra e por ser unha das principais zonas turísticas de Galicia.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do número dous do artigo 28 do Estatuto de autonomía para Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Vivenda, e logo da deliberación do Consello da Xunta de Galicia na súa reunión do día oito de febreiro de dous mil dezaoito,
Artigo único. Declarar, en concreto, a utilidade pública e a necesidade de urxente ocupación para os efectos de expropiación forzosa dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción do itinerario peonil e ciclista na PO-308, treito O Covelo-Raxó (p.q. 8+190 a 11+890), coa clave PO/16/102.06.
Santiago de Compostela, oito de febreiro de dous mil dezaoito
RESOLUCIÓN do 9 de febreiro de 2018, da Secretaría Xeral Técnica da Consellería de Infraestruturas e Vivenda, pola que se dá publicidade dunha encomenda de xestión de carácter técnico á Axencia Galega de Infraestruturas, relativa ao expediente de contratación do servizo para a adxudicación do contrato da obra da terminal de autobuses integrada na estación intermodal de Ourense.
Consellería de Infraestruturas e Vivenda — III. Outras disposicións — 22/02/2018

De conformidade cos artigos 8.4 e 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión de carácter técnico á Axencia Galega de Infraestruturas relativa ao expediente de contratación do servizo para a adxudicación do contrato da obra da terminal de autobuses integrada na estación intermodal de Ourense, que ten as seguintes características:
– Actividade a que se refire: a Axencia Galega de Infraestruturas realizará os traballos que a seguir se sinalan.
Na fase de licitación do contrato de obras:
• Elaboración do informe técnico de valoración das ofertas técnicas presentadas, incluídos os informes relativos a posibles baixas desproporcionadas.
Na fase de execución do contrato de obras:
• A dirección do contrato, como responsable del, coas facultades atribuídas polo artigo 52 do Real decreto lexislativo 3/2011, do 14 de novembro.
• Sen prexuízo das funcións que correspondan ao director facultativo das obras, no suposto da existencia dunha modificación sobre o contrato de obras, a AGI, a través dos seus órganos técnicos, deberá emitir o correspondente informe técnico.
• A comprobación da implantación do proxecto.
• En relación coa tramitación das certificacións de obra e, de ser o caso, coa liquidación do contrato, sen prexuízo das funcións que ao respecto correspondan ao director facultativo, aquelas deberán ser visadas polo responsable do contrato.
Calquera outro informe de carácter técnico que en relación con este contrato de obras sexa solicitado polo órgano xestor.
Os ditos documentos serán emitidos por persoal técnico cualificado da AGI.
– Natureza e alcance da xestión encomendada: esta encomenda ten natureza intersubxectiva ao realizarse entre órganos (Consellería de Infraestruturas e Vivenda e Axencia Galega de Infraestruturas) dotados de personalidade xurídica propia e ser a Axencia Galega de Infraestruturas medio propio e servizo técnico da Administración xeral da Comunidade Autónoma de Galicia e dos poderes adxudicadores dependentes dela.
– Prazo de vixencia: desde a súa sinatura, que tivo lugar o 9 de febreiro de 2018, ata a extinción do contrato.
– Supostos en que proceda a finalización anticipada da encomenda: incumprimento total ou parcial dalgunha das partes ou por mutuo acordo.
Santiago de Compostela, 9 de febreiro de 2018
CORRECCIÓN DE ERROS. Resolución do 15 de xaneiro de 2018, da Secretaría Xeral de Emprego, pola que se dispón a inscrición no rexistro e a publicación no Diario Oficial de Galicia do acordo de prórroga da ultraactividade do II Convenio colectivo do persoal laboral de administración e servizos da Universidade de Vigo.
Consellería de Economía, Emprego e Industria — III. Outras disposicións — 22/02/2018

Advertido erro na devandita resolución, publicada no Diario Oficial de Galicia número 27, do 7 de febreiro de 2018, cómpre facer a seguinte corrección:
Na páxina 8.591, no anexo, onde di: «... a comisión negociadora acorda expresamente a prórroga da ultraactividade do II Convenio colectivo (publicado no DOG do 27 de xullo de 2007) ata o 31 de decembro de 2017», debe dicir: «... a comisión negociadora acorda expresamente a prórroga da ultraactividade do II Convenio colectivo (publicado no DOG do 27 de xullo de 2007) ata o 31 de decembro de 2018».
RESOLUCIÓN do 9 de febreiro de 2018, da Secretaría Xeral Técnica da Consellería de Infraestruturas e Vivenda, pola que se dá publicidade dunha encomenda de xestión de carácter técnico á Sociedade Pública de Investimentos de Galicia, S.A., relativa ao trámite de supervisión do proxecto da obra da terminal de autobuses integrada na Estación Intermodal de Ourense.
Consellería de Infraestruturas e Vivenda — III. Outras disposicións — 22/02/2018

De conformidade cos artigos 8.4 e 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión de carácter técnico á Sociedade Pública de Investimentos de Galicia, S.A. relativa ao expediente de contratación do servizo para a adxudicación do contrato da obra da terminal de autobuses integrada na Estación Intermodal de Ourense, que ten as seguintes características:
– Actividade a que se refire: a Sociedade Pública de Investimentos de Galicia, S.A. realizará os traballos que a seguir se sinalan.
Na fase de aprobación do proxecto: informe de supervisión do proxecto relativo á obra terminal de autobuses integrada na Estación Intermodal de Ourense.
– Natureza e alcance da xestión encomendada: esta encomenda ten natureza intersubxectiva ao realizarse entre órganos (Consellería de Infraestruturas e Vivenda e Sociedade Pública de Investimentos de Galicia, S.A.) dotados de personalidade xurídica propia e ser a Sociedade Pública de Investimentos de Galicia, S.A. medio propio e servizo técnico da Administración xeral da Comunidade Autónoma de Galicia e dos poderes adxudicadores dependentes dela.
– Prazo de vixencia: desde a súa sinatura, que tivo lugar o 9 de febreiro de 2018, ata o 31 de decembro de 2018.
– Supostos en que proceda a finalización anticipada da encomenda: incumprimento total ou parcial dalgunha das partes ou por mutuo acordo.
Santiago de Compostela, 9 de febreiro de 2018
ORDE do 7 de febreiro de 2018 pola que se modifican dúas oficinas de rexistro auxiliar pertencentes ao Sistema único de rexistro.
Vicepresidencia e Consellería de Presidencia, Administracións Públicas e Xustiza — III. Outras disposicións — 21/02/2018

O Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia, dispón no seu artigo 8.2 que a creación, modificación ou supresión das oficinas de rexistro auxiliares se fará mediante orde da consellería competente en materia de administracións públicas, por proposta da consellería ou entidade correspondente, logo de informe da Oficina de Rexistro Xeral.
No anexo I do Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia (DOG núm. 196, do 13 de outubro), figura a listaxe inicial de oficinas de rexistro. A relación actualizada delas está á disposición da cidadanía no portal institucional www.xunta.gal, segundo o previsto na disposición adicional segunda dese decreto.
Debido a variacións de localización xurdiu a necesidade de suprimir un rexistro auxiliar, por non ser necesario no novo enderezo, ou de variar a localización doutra oficina de rexistro para reflectir unha nova localización.
Polo exposto e en uso das facultades que me confiren os artigos 34.6 e 38 da Lei 1/1983, do 22 de febreiro, de normas reguladoras da Xunta e da súa Presidencia,
Artigo 1. Supresión dunha oficina de rexistro auxiliar
Suprímese o Rexistro Auxiliar da Dirección Xeral de Mobilidade.
Artigo 2. Modificación de oficinas de rexistro auxiliar
Modifícase o enderezo do Rexistro Auxiliar do Equipo de Valoracion e Orientación (EVO), que pasa a estar na rúa Queixumes dos Pinos, 2, Salgueiriños, Santiago de Compostela.
Disposición derradeira primeira
O establecido nesta orde non suporá incremento de gasto.
Disposición derradeira segunda
Esta orde producirá efectos o mesmo día da súa publicación no
Diario Oficial de Galicia
.
Nesa mesma data, actualizarase para a cidadanía a relación de oficinas de rexistro auxiliar, existente na páxina web institucional.
Santiago de Compostela, 7 de febreiro de 2018
RESOLUCIÓN do 29 de xaneiro de 2018 pola que amplía a información relativa á oferta de emprego público do persoal docente e investigador do ano 2017.
Universidade de Vigo — III. Outras disposicións — 19/02/2018

Mediante a Resolución do 19 de decembro de 2017, da Universidade de Vigo (DOG do 21 de decembro), publicouse a oferta de emprego público do persoal docente e investigador para 2017, que incluía a taxa adicional prevista no artigo 19.un.6 da Lei 3/2017, do 27 de xuño, de orzamentos xerais do Estado para o ano 2017 (doce prazas).
Non obstante, a Dirección Xeral de Custos de Persoal e Pensións Públicas do Ministerio de Facenda e Función Pública, mediante oficio do 15 de xaneiro de 2018, indica que as doce (12) prazas correspondentes á taxa adicional deben diferenciarse das correspondentes á oferta de emprego público para 2017. En consecuencia, esta reitoría resolve publicar novamente a oferta de emprego público do persoal docente e investigador da Universidade de Vigo para 2017, especificando as prazas correspondentes á taxa adicional prevista no artigo 19.un.6 da Lei 3/2017, do 27 de xuño, de orzamentos xerais do Estado para o ano 2017.
Vigo, 29 de xaneiro de 2018
* Nota: das 34 prazas da OEP 2017, 12 correspóndense á taxa adicional prevista no artigo 19.un.6 da Lei 3/2017, do 27 de xuño, de orzamentos xerais do Estado para o ano 2017.
En aplicación do disposto no artigo 62.2 da Lei orgánica 6/2001, do 21 de decembro, de universidades, inclúense na OEP para o ano 2017 as seguintes prazas polo procedemento de promoción interna:
ORDE do 5 de febreiro de 2018 pola que se modifica a autorización do centro privado plurilingüe La Inmaculada, de Lugo.
Consellería de Cultura, Educación e Ordenación Universitaria — III. Outras disposicións — 19/02/2018

O representante da titularidade do centro privado plurilingüe La Inmaculada, de Lugo, solicita a autorización dunha unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Autorización de ensinanzas
Autorizar unha unidade de educación especial, no centro cuxos datos se sinalan a seguir:
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Lugo, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de febreiro de 2018
ORDE do 16 de febreiro de 2018 pola que se amplía o prazo de presentación de solicitudes da Orde do 12 de decembro de 2017 pola que se establecen as bases reguladoras das axudas para accións silvícolas de prevención dos danos causados aos bosques por incendios, desastres naturais e para o incremento da capacidade de adaptación e do valor ambiental dos ecosistemas forestais, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento Rural (PDR) de Galicia 2014-2020, e se convocan para o ano 2018.
Consellería do Medio Rural — III. Outras disposicións — 19/02/2018

O día 8 de xaneiro de 2018 publicouse a Orde do 12 de decembro de 2017 pola que se establecen as bases reguladoras das axudas para accións silvícolas de prevención dos danos causados aos bosques por incendios, desastres naturais e para o incremento da capacidade de adaptación e do valor ambiental dos ecosistemas forestais, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2018. O prazo de solicitudes destas axudas, remata o día 19 de febreiro. Porén, nas últimas datas producíronse distintas incidencias técnicas que imposibilitaron o correcto funcionamento da sede electrónica. Por este motivo, cómpre ampliar o prazo de presentación de solicitudes das devanditas axudas.
En virtude do anterior, consonte co disposto no artigo 32 da Lei 39/2015, do 1 de outubro, do procedemento administrativo común das administracións públicas,
Artigo único
Amplíase o prazo de presentación das axudas convocadas pola Orde do 12 de decembro de 2017 pola que se establecen as bases reguladoras das axudas para accións silvícolas de prevención dos danos causados aos bosques por incendios, desastres naturais e para o incremento da capacidade de adaptación e do valor ambiental dos ecosistemas forestais, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2018, ata o día 23 de febreiro, incluído.
Disposición derradeira
Esta orde entra en vigor o mesmo día da súa publicación no Diario Oficial de Galicia.
Santiago de Compostela, 16 de febreiro de 2018
RESOLUCIÓN do 7 de febreiro de 2018 pola que se acorda publicar a relación de postos de traballo do persoal laboral de administración e servizos.
Universidade de Vigo — III. Outras disposicións — 16/02/2018

Unha vez aprobada unha modificación parcial da relación de postos de traballo do persoal laboral de administración e servizos polo Consello de Goberno da Universidade de Vigo, o pasado 22 de novembro de 2017 e consonte o establecido no artigo 38 da Lei 2/2015, do 29 de abril, do emprego público de Galicia, esta Reitoría en uso das competencias que lle confire a normativa vixente,
Primeiro. Ordenar a publicación no Diario Oficial de Galicia da relación de postos de traballo do persoal laboral de administración e servizos da Universidade de Vigo.
Segundo. A Xerencia ditará as instrucións e realizará os trámites necesarios para dar efectos e executar a relación de postos de traballo, incluídas as medidas que faciliten a transición desde a anterior estrutura á nova, evitando prexuízos na xestión e tomando en consideración as necesidades e requirimentos dos diferentes servizos e unidades.
Vigo, 7 de febreiro de 2018
RESOLUCIÓN do 6 de febreiro de 2018, da Secretaría Xeral Técnica da Consellería do Mar, pola que se dá publicidade aos convenios de colaboración subscritos no terceiro cuadrimestre do ano 2017.
Consellería do Mar — III. Outras disposicións — 16/02/2018

O artigo 15 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro) impón a cada consellería da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Mar, nos meses de setembro, outubro, novembro e decembro de 2017, que se incorpora no anexo a esta resolución.
Santiago de Compostela, 6 de febreiro de 2018
DECRETO 18/2018, do 2 de febreiro, polo que se nomean membros do Consello Económico e Social de Galicia.
Presidencia da Xunta de Galicia — II. Autoridades e persoal — 16/02/2018

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do Regulamento de réxime interno deste, e de acordo coas propostas efectuadas por Unións Agrarias-UPA e polo Sindicato Labrego Galego-Comisións Labregas o 26 de decembro de 2017 e o 11 de xaneiro de 2018, respectivamente,
Artigo 1
Nomear membros titulares do Consello Económico e Social de Galicia as seguintes persoas:
– Rosa Arcos Caamaño, en representación de Unións Agrarias-UPA.
– Marieta Pastoriza Martínez, en representación do Sindicato Labrego Galego-Comisións Labregas.
Artigo 2
Nomear membros suplentes do Consello Económico e Social de Galicia as seguintes persoas:
– Javier Iglesias Fernández, en representación de Unións Agrarias-UPA.
– Ana Eiras Regueira, en representación do Sindicato Labrego Galego-Comisións Labregas.
Santiago de Compostela, dous de febreiro de dous mil dezaoito
CORRECCIÓN DE ERROS. Resolución do 1 de febreiro de 2018 pola que se concede a acreditación do Comité Territorial de Ética da Investigación de Pontevedra-Vigo-Ourense e se procede ao nomeamento dos seus membros.
Consellería de Sanidade — II. Autoridades e persoal — 16/02/2018

Advertido erro na resolución arriba indicada, que se publicou no Diario Oficial de Galicia número 29, do 9 de febreiro de 2018, cómpre efectuar a seguinte corrección:
Na páxina 9327, no anexo, onde se relacionan as persoas que son nomeadas como membros deste comité, a penúltima delas, onde di: «María García Ponte», debe dicir: «María Ponte García».
DECRETO 17/2018, do 2 de febreiro, polo que se dispón o cesamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 16/02/2018

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia (DOG núm. 133, do 12 de xullo), e no artigo 9.e) do Regulamento de réxime interno deste (DOG núm. 114, do 11 de xuño de 1996), e logo de producirse a disolución da entidade Asociación Jóvenes Agricultores-Asaja Galicia,
Artigo 1
Que cesen como membros titulares do Consello Económico e Social de Galicia, en representación da Asociación Jóvenes Agricultores-Asaja Galicia, as seguintes persoas:
– Francisco Bello Bello.
– Antonio de María Angulo.
Artigo 2
Que cesen como membros suplentes do Consello Económico e Social de Galicia, en representación da Asociación Jóvenes Agricultores-Asaja Galicia, as seguintes persoas:
– Juan Carlos García Pose.
– Juan Pérez Sánchez-Orozco.
Santiago de Compostela, dous de febreiro de dous mil dezaoito
RESOLUCIÓN do 6 de febreiro de 2018, da Dirección Xeral de Enerxía e Minas, pola que se modifica o anexo da Resolución do 6 xuño de 2017 pola que se dá publicidade dos beneficiarios das axudas concedidas ao abeiro da Orde do 27 de xaneiro de 2017 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2017 (código do procedemento IN541A).
Consellería de Economía, Emprego e Industria — III. Outras disposicións — 16/02/2018

De conformidade co disposto no artigo 15 da Lei 9/2007, do 13 de xuño, de subvencións de Galicia; no artigo 17 da Lei 1/2016, do 18 de xaneiro, de transparencia e bo goberno; no artigo 25 do anexo I da Orde do 27 de xaneiro de 2017 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2017 (código do procedemento IN541A), publicouse por medio da Resolución da Dirección Xeral de Enerxía e Minas do 6 de xuño de 2017 o extracto das axudas outorgadas pola Consellería de Economía, Emprego e Industria ao abeiro da dita orde (DOG núm. 118, do 22 de xuño).
De acordo co artigo 17 do anexo I da Orde do 27 de xaneiro, varios concellos beneficiarios renunciaron á axuda concedida antes do peche da listaxe de agarda. Co crédito dispoñible e ata o seu esgotamento concedéronse as axudas aos concellos que estaban na dita listaxe.
Publícanse por medio desta resolución os beneficiarios definitivos das axudas outorgadas pola Consellería de Economía, Emprego e Industria ao abeiro da Orde do 27 de xaneiro de 2017. No anexo a esta resolución recóllense os beneficiarios e o importe das axudas. A listaxe inclúe os beneficiarios que renunciaron á subvención.
Santiago de Compostela, 6 de febreiro de 2018
RESOLUCIÓN do 5 de febreiro de 2018, da Dirección Xeral de Patrimonio Natural, pola que se dá publicidade ás axudas concedidas ao abeiro da Orde do 26 de decembro de 2016 pola que se establecen as bases reguladoras das axudas para paliar os danos producidos polo lobo e se convocan para o ano 2017.
Consellería de Medio Ambiente e Ordenación do Territorio — III. Outras disposicións — 16/02/2018

A Orde do 26 de decembro de 2016 da Consellería de Medio Ambiente e Ordenación do Territorio estableceu as bases e convocou para o ano 2017 as axudas para paliar os danos producidos polo lobo.
De conformidade co disposto no artigo 15 da Lei 9/2007, do 13 de xuño, de subvencións de Galicia, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
De acordo co anterior,
Facer pública a aprobación das axudas que se relacionan como anexo a esta resolución, axustándose aos principios de publicidade, concorrencia, obxectividade, transparencia, igualdade e non discriminación, para as cales a directora xeral de Patrimonio Natural da Consellería de Medio Ambiente e Ordenación do Territorio, no desenvolvemento das súas funcións delegadas nas bases reguladoras destas axudas, formulou resolución de concesión no ano 2017:
a) Norma reguladora da convocatoria: Orde do 26 de decembro de 2016 pola que se establecen as bases reguladoras das axudas para paliar os danos producidos polo lobo e se convocan para o ano 2017.
b) Aplicación orzamentaria: 07.4.541B.470.1.
c) Finalidade da axuda: compensación polos danos ocasionados polos ataques do lobo ás reses das explotacións gandeiras.
d) Destinatarios: propietarios de reses de explotación gandeira.
Santiago de Compostela, 5 de febreiro de 2018
CORRECCIÓN DE ERROS. Extracto da Orde do 5 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións a concellos de Galicia e ás súas entidades públicas con personalidade xurídica propia e agrupacións de concellos, para o equipamento e mellora das instalacións e locais utilizados para a realización de actividades culturais, e se procede á súa convocatoria para o ano 2018.
Consellería de Cultura, Educación e Ordenación Universitaria — III. Outras disposicións — 19/02/2018

BDNS (Identif.): 379282.
Advertido un erro no extracto da citada orde, publicado no Diario Oficial de Galicia número 12, do 17 de xaneiro de 2018, cómpre efectuar a seguinte corrección:
Na páxina 3.585 no punto cuarto, Importe, onde di: «A axuda máxima por beneficiario que concederá a consellería será de 30.000,00 € que en ningún caso poderá superar o 75 % do orzamento total do proxecto subvencionable», debe dicir: «A axuda máxima por beneficiario que concederá a consellería será de 30.000,00 € que, en ningún caso, poderá superar o 90 % do orzamento total do proxecto subvencionable».
EXTRACTO da Resolución do 15 de febreiro de 2018 pola que se establecen as bases reguladoras para a concesión dunha bolsa de formación para o programa de traballo do Consello Galego de Consumidores e Usuarios e se procede á súa convocatoria para o ano 2018.
Instituto Galego do Consumo e da Competencia — III. Outras disposicións — 27/02/2018

BDNS (Identif.): 387128.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Poderán ser beneficiarias desta bolsa de formación as persoas que estean en posesión dun título universitario de licenciado/a ou de grao en Dereito, sempre que cumpran os demais requisitos e condicións establecidos nas bases reguladoras.
Segundo. Obxecto
Bolsas de formación, en réxime de concorrencia competitiva, que teñen por obxecto contribuír á formación práctica de titulados superiores en materia de consumo. As ditas bolsas desenvolveranse dentro do programa de traballo do Consello Galego de Consumidores e Usuarios, con suxeición ao programa de formación e coas indicacións que lles transmita o titor que teñan asignado.
Terceiro. Bases reguladoras
Resolución do 15 de febreiro de 2018 pola que se establecen as bases reguladoras para a concesión dunha bolsa de formación para o programa de traballo do Consello Galego de Consumidores e Usuarios, e se procede á súa convocatoria para o ano 2018.
Cuarto. Importe e duración
Unha bolsa cunha duración máxima de doce meses, contados desde a data da incorporación da persoa bolseira e ata o 30 de decembro de 2018.
A bolsa estará dotada cun importe máximo de 10.800 euros brutos, distribuídos en pagamentos mensuais, a razón de 900 euros por mes.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da súa publicación no Diario Oficial de Galicia.
Santiago de Compostela, 15 de febreiro de 2018
CORRECCIÓN DE ERROS. Resolución do 27 de novembro de 2017, da Secretaría Xeral de Emprego, pola que se lles dá publicidade ás festas laborais de carácter local para o ano 2018, correspondentes aos concellos das catro provincias da Comunidade Autónoma de Galicia.
Consellería de Economía, Emprego e Industria — III. Outras disposicións — 27/02/2018

Advertidos erros na devandita resolución, publicada no
Diario Oficial de Galicia
núm. 232, do 7 de decembro de 2017, cómpre facer as seguintes correccións:
No anexo I, provincia da Coruña, na páxina 55529, onde di: «46. Melide: 2 de abril, Luns de Pascua; 29 de xuño, festa de San Pedro», debe dicir: «46. Melide: 29 de xuño, festa de San Pedro; 16 de xullo, día do Carme», onde di: «56. Negreira: 13 de xullo, festa de San Cristovo; 17 de setembro, festa de Santa Margarida», debe dicir: «56. Negreira: 6 de xullo, festa de San Cristovo; 17 de setembro, festa de Santa Margarida».
RESOLUCIÓN do 26 de enero de 2018 pola que se publica o plan de estudos de máster universitario en Innovación en Nutrición, Seguridade e Tecnoloxía Alimentarias.
Universidade de Santiago de Compostela — III. Outras disposicións — 27/02/2018

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 29 de setembro de 2017 (publicado no BOE do 24 de octubre de 2017, por Resolución do secretario xeral de Universidades do 13 de octubre de 2017).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Innovación en Nutrición, Seguridade e Tecnoloxía Alimentarias pola Universidade de Santiago de Compostela, que quedará estruturado segundo consta no anexo.
Santiago de Compostela, 26 de xaneiro de 2018
Código RUCT: 4316196.
Rama de coñecemento: Ciencias.
Universidades participantes: Universidade de Santiago de Compostela.
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
EXTRACTO da Resolución do 15 de febreiro de 2018 pola que se establecen as bases reguladoras para a concesión dunha bolsa de formación na Escola Galega do Consumo e se procede á súa convocatoria para o ano 2018.
Instituto Galego do Consumo e da Competencia — III. Outras disposicións — 27/02/2018

BDNS (Identif.): 387129.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Poderán ser beneficiarias desta bolsa de formación as persoas que estean en posesión dalgunha das titulacións universitarias de licenciatura ou de grao en Maxisterio; Ciencias da Educación, especialidade de Educación Infantil, Primaria e Social; Pedagoxía; Psicoloxía; Socioloxía, ou equivalentes, sempre que cumpran os demais requisitos e condicións establecidos nas bases reguladoras.
Segundo. Obxecto
Bolsas de formación, en réxime de concorrencia competitiva, que teñen por obxecto contribuír á formación titorial de profesionais no campo da docencia e o seu ámbito. Estas bolsas desenvolveranse dentro do programa formativo establecido pola Escola Galega do Consumo e coas indicacións que lles transmita o titor que teñan asignado.
Terceiro. Bases reguladoras
Resolución do 15 de febreiro de 2018 pola que se establecen as bases reguladoras para a concesión dunha bolsa de formación na Escola Galega do Consumo e se procede á súa convocatoria para o ano 2018.
Cuarto. Importe e duración
Unha bolsa cunha duración máxima de doce meses, contados desde a data da incorporación da persoa bolseira e ata o 30 de decembro de 2018.
A bolsa estará dotada cun importe máximo de 10.800 euros brutos, distribuídos en pagamentos mensuais, a razón de 900 euros por mes.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da súa publicación no Diario Oficial de Galicia.
Santiago de Compostela, 15 de febreiro de 2018
RESOLUCIÓN do 17 de xaneiro de 2018, da Dirección Xeral de Gandaría, Agricultura e Industrias Agroalimentarias, pola que se dá publicidade das subvencións concedidas ao abeiro da Orde do 20 de decembro de 2016 (Diario Oficial de Galicia número 248, do 29 de decembro), pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias, e se convocan para o ano 2017.
Consellería do Medio Rural — III. Outras disposicións — 20/02/2018

De conformidade co disposto no artigo 15.1 da Lei 9/2007, do 13 de xuño, de subvencións de Galicia,
Dar publicidade ás subvencións concedidas ao abeiro da Orde do 20 de decembro de 2016 (DOG nº 248, do 29 de decembro) pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias e se convocan para o ano 2017, que figuran como anexo desta resolución. As ditas axudas foron aprobadas con cargo á aplicación orzamentaria 13 03 713D 7810 (promoción e comercialización agroalimentaria); proxecto 2011 00765 (control da calidade); cun crédito orzamentario para o ano 2017 de 300.000,00 euros.
Santiago de Compostela, 17 de xaneiro de 2018
RESOLUCIÓN do 17 de xaneiro de 2018, da Dirección Xeral de Gandaría, Agricultura e Industrias Agroalimentarias, pola que se dá publicidade das subvencións concedidas ao abeiro do Acordo do Consello da Xunta de Galicia do 4 de maio de 2017, polo que se autoriza a Consellería do Medio Rural para a concesión de subvencións aos consellos reguladores das denominacións de calidade para gastos de funcionamento.
Consellería do Medio Rural — III. Outras disposicións — 20/02/2018

De conformidade co disposto no artigo 15.1 da Lei 9/2007, do 13 de xuño, de subvencións de Galicia,
Dar publicidade ás subvencións concedidas ao abeiro do Acordo do Consello da Xunta de Galicia do 4 de maio de 2017, polo que se autoriza a Consellería do Medio Rural para a concesión de subvencións aos consellos reguladores das denominacións de calidade para gastos de funcionamento, que figuran como anexo desta resolución. As ditas axudas foron aprobadas con cargo á aplicación orzamentaria 13.03.713D.481.1 (gastos de funcionamento dos consellos reguladores); proxecto 2012 00770; cun crédito orzamentario para o ano 2017 de 480.000,00 €.
Santiago de Compostela, 17 de xaneiro de 2018
CORRECCIÓN DE ERROS. Orde do 28 de decembro de 2017 pola que se establecen as bases reguladoras das axudas para os investimentos para a elaboración e comercialización de produtos vitivinícolas para o período 2019-2023, financiadas polo Fondo Europeo Agrícola de Garantía (Feaga), e se convocan para o exercicio orzamentario de 2018.
Consellería do Medio Rural — III. Outras disposicións — 20/02/2018

Advertidos erros na citada orde, publicada no
Diario Oficial de Galicia
número 19, do día 26 de xaneiro de 2018, cómpre facer as seguintes correccións:
Unha. Na páxina 6032, no artigo 12 (Modificación dos proxectos de investimento), debe engadirse un punto adicional co seguinte texto: «9. En todo caso, calquera modificación, requira ou non autorización ou aprobación previa da Consellería do Medio Rural, deberá ser comunicada á Consellería do Medio Rural antes do 1 de febreiro do exercicio Feaga en que se deban xustificar os investimentos modificados».
Dúas. Na páxina 6034, no artigo 13 (Pagamento das axudas), debe engadirse un punto adicional co seguinte texto: «7. A axuda correspondente ao pagamento final pagarase unha vez que se teña confirmado que todas as accións que formen parte da operación global cuberta pola solicitude de axuda, aprobada ou modificada, se teñan executado totalmente, excepto nos casos de forza maior ou circunstancias excepcionais na acepción do artigo 2.2 del Regulamento (UE) número 1306/2013 do Parlamento Europeo e do Consello, do 17 de decembro de 2013. Para estes efectos, consideraranse como accións cada unha das establecidas no número 1 do artigo 33 do Regulamento delegado (UE) 2016/1149 da Comisión, do 15 de abril de 2016».
Tres. Na páxina 6035, na letra b) do punto 2 do artigo 14 (Incumprimentos), onde di: «b) Cando o beneficiario non dispoña nos prazos establecidos na resolución de concesión dalgún documento exixido para acreditar o cumprimento de requisitos adicionais e non presenta toda a documentación requirida no prazo de 2 meses contados a partir da data máxima de xustificación.», debe dicir: «b) Cando non se executen e xustifiquen nos prazos establecidos todas as accións que formen parte da operación global cuberta pola solicitude de axuda, aprobada ou modificada, salvo nos casos de forza maior ou circunstancias excepcionais na acepción do artigo 2.2 do Regulamento (UE) 1306/2013 do Parlamento Europeo e do Consello, do 17 de decembro de 2013. Para estes efectos, considerarase como accións cada unha das establecidas no número 1 do artigo 33 do Regulamento delegado (UE) 2016/1149 da Comisión, do 15 de abril de 2016».
EXTRACTO da Resolución do 8 de febreiro de 2018, da Secretaría Xeral da Emigración, pola que se establecen as bases reguladoras para a concesión, en réxime de concorrencia competitiva, de subvencións correspondentes aos programas de apoio infraestrutural e adquisición de equipamentos ás entidades galegas no exterior, e se convocan para o ano 2018 (PR924C).
Vicepresidencia e Consellería de Presidencia, Administracións Públicas e Xustiza — III. Outras disposicións — 20/02/2018

BDNS (Identif.): 386075.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
1. Entidades galegas asentadas fóra de Galicia que teñan recoñecida a categoría de comunidade galega ou de centro colaborador da galeguidade ao abeiro da Lei 7/2013, do 13 de xuño, da galeguidade.
2. Federacións ou asociacións de entidades galegas inscritas ao abeiro da Lei 4/1983, do 15 de xuño, de recoñecemento da galeguidade, que conten con local social diferenciado do das entidades asociadas.
Segundo. Obxecto
A concesión de subvencións ás entidades galegas no exterior para realizar os programas seguintes:
– Programa A. Axudas para obras de ampliación, reforma, rehabilitación e conservación das súas instalacións e/ou do seu patrimonio cultural.
– Programa B. Axudas para a mellora de dotacións e equipamentos de carácter inventariable.
Terceiro. Bases reguladoras
Resolución do 8 de febreiro de 2018, da Secretaría Xeral da Emigración, pola que se establecen as bases reguladoras para a concesión, en réxime de concorrencia competitiva, de subvencións correspondentes aos programas de apoio infraestrutural e adquisición de equipamentos ás entidades galegas no exterior, e se convocan para o ano 2018 (PR924C).
Cuarto. Importe
Para a concesión das subvencións convocadas destinarase un crédito total de 575.000 euros con cargo á aplicación orzamentaria 04.30.312C.781.0.
Quinto. Prazo de presentación de solicitudes
Un mes contado a partir do día seguinte ao da publicación da convocatoria no
Diario Oficial de Galicia
. Se o último día do prazo é inhábil, entenderase prorrogado ao primeiro día hábil seguinte.
Santiago de Compostela, 8 de febreiro de 2018
RESOLUCIÓN do 17 de xaneiro de 2018, da Dirección Xeral de Gandaría, Agricultura e Industrias Agroalimentarias, pola que se dá publicidade das subvencións concedidas ao abeiro da Orde do 20 de decembro de 2016 (Diario Oficial de Galicia número 248, do 29 de decembro), pola que se establecen as bases reguladoras das axudas a agrupacións de produtores para a realización de actividades de información e promoción de produtos agroalimentarios galegos con calidade diferenciada, no marco do Programa de desenvolvemento rural para Galicia 2014-2020, e se convocan para o ano 2017.
Consellería do Medio Rural — III. Outras disposicións — 20/02/2018

De conformidade co disposto no artigo 15.1 da Lei 9/2007, do 13 de xuño, de subvencións de Galicia,
Dar publicidade ás subvencións concedidas ao abeiro da Orde do 20 de decembro de 2016 (DOG nº 248, do 29 de decembro), pola que se establecen as bases reguladoras das axudas a agrupacións de produtores para a realización de actividades de información e promoción de produtos agroalimentarios galegos con calidade diferenciada, no marco do Programa de desenvolvemento rural para Galicia 2014-2020, e se convocan para o ano 2017, que figuran como anexo desta resolución. As ditas axudas foron aprobadas con cargo á aplicación orzamentaria 13 03 713D 7810; proxecto 2016 00194; cun crédito orzamentario para o ano 2017 de 1.985.514,28 € e un crédito orzamentario para o exercicio 2018 de 901.302,33 €.
Santiago de Compostela, 17 de xaneiro de 2018